


ALEXANDRE DE RIQUER A LA BIBLIOTECA DE CATALUNYA EN 
EL CENTENARI DE LA SEVA MORT 


Enguany es compleix el centenari de la mort d'Alexandre de Riquer i Ynglada 
(Calaf, 1856 - Palma de Mallorca, 1920) un dels artistes més emblemàtics del moder- 
nisme català. D'ample registre en arts aplicades i decoratives, destacà com a pintor, 
decorador d'interiors, cartellista, dissenyador de l'acompanyament gràfic de llibres, 
revistes, etc., sent qui millor va reflectir i introduir a Catalunya el corrent europeu 
d'Art Nouveau d'arrel simbolista, afí als postulats de l'Art 8. Crafts de Vvilliam Morris, 
dels que esdevingué gran valedor i, sobretot, transmissor. Especialment ateli d'un 
dels seus viatges a Londres el 1894, on pogué aprofundir i aprovisionar-se d'idees, 
coneixements i materials sobre pintors i poetes prerrafaelites com Edvvard Coley Bur- 
ne-Jones o Dante Gabriel Rossetti, així com d'il-lustradors de llibres com VValter Cra- 
ne, deixeble de Morris que estudià la naturalesa com a inspiració per a les arts i autor 
de The Claims of Decorative Art (1892). 


Sense ànim d'obviar algunes de les seves obres més nostrades que tenim a la 
Biblioteca de Catalunya, amb aquest homenatge es pretén donar visibilitat a fullets i 
petits impresos seus a les nostres col-leccions: petits formats alguns dels quals podem 
trobar a l'antiga classificació de la Unitat Gràfica, impresos amb els que Riquer contri- 
buí tant a marcar l'art i la imatge de l'època que va viure, com a socialitzar i difondre la 
bellesa aplicada a materials de difusió popular i intrínsecament efímers. 

Comencem amb un programa de ball de ca. 1889 i que Riquer hauria fet 
per al Reial Cercle Artístic. De format quadrat i llaços addicionals de tela, el di- 
buix i la tipografia són sobre un suport de cartró daurat a semblança d'una planxa de 
coure gravada a la punta seca. S'hi relacionen els diversos balls a celebrar, i dos nens 
O putti a dalt i a baix d'unes escales es mostren juganers: un darrera d un cortinatge 
i l'altre amb un timbal. Formalment concorda amb l'esteticisme de la invitació al ball 
del Reial Cercle Artístic de 1889, també de Riquer. 


(Riquer, 1889), Top.: IV (6) C (1889) 

El 1896 Riquer participà amb un disseny seu a la felicitació d'any nou 
dels germans Napoleon, fotògrafs, per als qui també realitzaria un ex-libris 
i un cartell. En tant que laica, entraria en la categoria dels PF (pour feliciter 
l'année). De format desplegable, conté, a més de la composició de Riquer, di- 
verses fotografies de l'estudi fotogràfic que els Napoleon tenien a la Rambla 
Santa Mònica, anunciant-se també a una de les orles de Riquer el seu estudi 
de Madrid. Tot i no arribar encara a la seva especial síntesi estilística, aquí 
encara hi ha pervivències del realisme elegant d'un Miralles o d'un Masriera, 
tendència que seguirà tenint presencia en l'art ben bé fins al segle xx. 

Riquer, 1896, Top.: III (9).10 1896 C / R. 24487 IV 


Riquer s'havia forjat també una reputació des del dibuix artístic-indus- 
trial i de mobiliari ja des de mitjans dels vuitanta, i no desaprofità l'exposició 
de dissenys seus als certàmens barcelonins, d'entre els que es compten, a 
més de cartells, projectes de vitralls, mobles i altres objectes decoratius. Si 
bé el 1891 hi presentà dos olis, el 1892 exposà diversos dibuixos en diverses 
tècniques amb dissenys de plats, rajoles, gerros, baranes i làmpades. Als cer- 
tàmens de 1894 i 1898 no hi participà, però el trobem amb força al de 1896 
a tots nivells. 


Així, per al Católogo llustrado de la Tercera Exposición de Bellas Artes e 
Indústrias Artísticas de 1896, Riquer dissenyà la portada —també el conegut 
cartell de l'exposició— i se li va incloure una publicitat de la Casa Thomas a 
la darrera pàgina, casa de la qual exposà a la mostra un dels seus cartells. La 
portada és un trencament respecte el que hem vist d'ell fins aleshores. Va 
exposar a la Secció de dibuix, aquarel:la, pastel i gravat diversos dibuixos a la 
ploma i llapis per a il.lustració, tres originals a l'aquarel-la de cartells (el de la 
casa J. Torra, que li fou reproduit al catàleg, l'esmentat de la casa J. Thomas 
i el de l'estudi d'A. y E. F. dits Napoleon), i a la d'indústries artístiques hi ex- 
posà projectes de vitrall, d'armari llibreria, d'arqueta, de reclinatori i un de 
cornucòpia d'estil Lluís XV. 

Riquer, 1896, Top.: Grav-8-257 
Al catàleg en díptic apaisat de l'exposició del Cercle de Sant Lluc a 
Can Parés (1897) ja es fa palès notablement el canvi de direcció estètica 
pres per Riquer. Entitat de la qual en fou fundador el 1893, en ell es repro- 
dueix el cartell que per a la ocasió va realitzar amb l'afegit de la paraula 
CATALECH. 


Des d'obres com aquesta i en endavant —amb excepcions— les orles 
de tela (vuitcentistes) que sovint contenien informació tipogràfica, deixen 
pas a les florals, en el que pot ser interpretat com un símbol del triomf 
de la naturalesa per damunt de la manufactura tèxtil, i les recurrents figu- 
res femenines de perfil. La uniformitat de disseny entre cartell i catàleg de 
l'exposició que veiem aquí comença a ser un aspecte a tenir en compte en 
endavant. A la mostra Riquer hi exposà dues pintures i uns quants dibuixos, 
a la que també hi trobem, entre d'altres, Galvvey, Masriera, Renart, Roig, 
Utrillo i Pahissa. 


Riquer, 1897, Top.: UG-4-C 9/94 


Des de 1895 Riquer s'havia convertit en el cartellista de referencia a 
Catalunya, qui amb la seva obra prestigiava l'empresa que li encarregués un 
dels seus anuncis. Tal i com afirma Trenc, cartells i pintura decorativa per a 
interiors esdevingueren les principals armes del Riquer simbolista, i que ja 
desplegà com a introductor a Catalunya a les seves pintures de 1891 i 1893. 


Fent un salt del petit al gran imprès no podem obviar en aquest apunt 
el que és, sens dubte, un dels tresors de la BC, el cartell de Mosaicos Hidràu- 
licos de Órsola Soló 8: Cía (1898), en el que podem observar la influència de 
cartellistes belgues com Henri Privat-Livemont o Henri Meunier, però que 
també esdevé un nou pas de Riquer en la seva pròpia evolució. Observem 
també una clara relació de la figura femenina de cabell negre d'aquest car- 
tell amb la de l'exposició de 1896, de la qual acabem de veure al catàleg en 
díptic. La tècnica d'estampació que la Litografia Utrillo 8: Rialp S.C. usava 
per a cartells com aquest queda ben definida a un altre cartell anunciant la 
mateixa casa, obra d'Antoni Utrillo: 'Cartell dibuixat sobre planxa d'alumini é 
imprès ab màquina rotativa'. 

Riquer, 1898, Top.: C. Fusta 16 


Felicitacions de nadal com la dels repartidors de La Veu de Catalunya 
(1899) són un exemple del Riquer que aborda encàrrecs de caràcter més po- 
pular. Observem un tipus de composició general més constructivista, basada 
en paral-lelepípedes verticals, i on resol a base de taques sense volum, amb 
línies gruixudes i tons contrastats (amb influències de l'estampa japonesa 
dels segles XVII i XVIII) i frontalitat de la figura, a mes d'algun element histori- 
cista, com el classicisme barroc del manyoc de roba que la sustenta. Aquesta 
imatge femenina segueix el patró de l'anunci de Casa Thomas de 1896 amb 
algunes variants. 

Riquer, 1899: Top.: III (92) C Oficis R-Z 1899 
Cap al 1900 Riquer va participar també en l'edició del llibre de làmines 
col-leccionables Carpintería Artística (ca. 1900) d'Audet i Puig per a l'editor 
Seguí, concretament amb la làmina número setanta-set, corresponent a la fa- 
çana de la farmàcia Grau-Ynglada, per a la qual va dirigir el projecte decoratiu 
integral ajudat per Gaspar Homar per la marqueteria i mobiliari, Ramon Canals 


per a les rajoles i A. Rigalt 8 Cia. per als vitralls. 


Riquer, ca. 1900, Top.: 096-Fol-530 

Un altre exemple de la seva activitat com a il-lustrador a petits fullets 
efímers el trobem al revers del díptic o fullet de la Societat Coral Catalu- 
nya Nova (1900). La representació recupera la composició del cartell de Mo- 
saicos Hidrúulicos de Órsola Soló 8. Cía i la inverteix, tot canviant elements 
florals per musicals. Exemple, doncs, de la versatilitat dels seus dissenys que, 
amb ben pocs canvis, servien tant per a un anunci comercial com per a un 
escut d'entitat cultural. 

Riquer, 1900 i detall, Top.: IV (8) C 1900 

Els seus delicats dissenys aplicats a petits impresos com aquest re- 
cordatori de defunció de Consolació Companys de Canals (1901) eren sens 
dubte una gota de llum en la tendència estètica que els caracteritza, en 
general, per la foscor i sobrietat de disseny, amb marc negre i atac mient 
tenebrosos, alhora que anicònics (menys quan apareix alguna imatgeria 
religiosa a l'ús). Al revers es reprodueix un dibuix de Joan Llimona, una es- 
cena d'un enterrament de caire més realista, tal i com ens té acostumats el 


pintor català, i que inclou una espectral i lluminosa aparició d'ultratomba 
consolant els afligits. 

Riquer / Llimona, 1901, Top. III (4) C 1901 

DS ESE ra OB PEE UO TUTORES TES NS ES DE DE USOS TAS LA LAIA TE EET RAE 





La maniera de Riquer arrelà en el dia a dia dels impressors de ma- 
terials menors de finals de segle XIX i principis del XX que adoptaren els 
seus trets característics a partir de dissenys d'imitadors sense complexes. 
Altres artistes catalans de renom com Josep Triadó i Joaquim Renart també 
adopten el seu estil, erigint-se en certa manera en continuadors seus, però 
aportant també el seu de particular i participant de l'evolució posterior cap 
a formes noves. 


El seu talentós disseny d'ex-libris està en directa relació amb aquest 
dibuix de tècnica mixta datable ca. 1905 inclòs a l'Album d'autògrafs aple- 
gats per Marta Pi de Ferran entre 1876 i 1918 i que ens recorda molt, tot 
salvant les diferències tècniques, el somieig filo-naturalístic representat a 
l'ex-libris de Joan Llongueras de 1901. Seria, en aquest cas, un desenvolupa- 
ment plàstic de la idea compositiva de l'ex-libris. En aquest àlbum hi trobem 
vint-i-nou dibuixos d'artistes com Casas, Pahissa, entre d'altres, així com 
manuscrits de Guimerà, Oller o Gener, entre molts d'altres. 


Riquer, 1901, Top.: C. Miracle / E. espanyols, v. 1, p. 23/897 
Riquer ca. 1905, Top.: 096-8-36 

Riquer va fundar les revistes Luz i Joventut, per a les quals també disse- 
nyà les capçaleres, i també col-laborà a revistes i butlletins com La llustración 
Artística, La ll-lustració Llevantina, L'Avenç, Hispania, El Consultor Avícola, 
etc. A un dibuix original per a La Campana Catalana de 1908 hi podem ob- 
servar l'exhuberància i detall de la naturalesa en un niu d'ocell i unes fulles 
de parra que desborden el marc circular a manera de trompe l'oeil. 





Riquer, 1908, Top.: XII.1 'La Campana Catalana' M 120 


Un dels camps on realitzà un extraordinari desplegament plàstic Riquer 
ja a principis del segle XX va ser en l'exlibrisme, especialment els realitzats a 
l'aiguafort, sense demèrit dels seus fets en altres tècniques com la xilografia o 
a la ploma. Amb l'ex-libris Riquer desplega totes les seves habilitats, anant molt 
més enllà del que realitzà com a il-lustrador literari o cartellista. A la BC en tenim 
seixanta-sis exemplars de la gairebé cent-cinquantena que va realitzar, inclosos 
a les col-leccions Miracle i Vallina. 


Ja per acabar, i tancant en certa manera el cercle, podem observar una 
clara relació del putto del timbal representat al programa de ball que hem vist 
al principi, amb el nen de l'ex-libris que Riquer va fer per a Francesc de P. de 
Careaga Monsalvatje (ca. 1905), el qual presenta el mateix escorç, l'expressió 
amb la boca oberta, i el mateix objecte a la mà (aquí sostingut amb la contrària 
i transmutat en sonall o guarniment nadalenc), en el que pot ser considerat un 
exemple de recuperació ulterior de temes ja esbossats per Riquer durant els 
seus primers anys. Putto semblant també als que acompanyen la voluptuosa 
figura femenina de l'ex-libris que va fer per a Eduard de Toda. 


(Riquer, 1889), Top.: IV (6) C (1889) 
Riquer, (ca. 1905), Top.: C. Miracle / E. espanyols, v. 1, p. 51-8244 


Xavier Soler Àvila 

SOTA EL SIGNE DE L'ALQUÍMIA 


L'any 1900 Alexandre de Riquer tenia quaranta-cuatre anys. Es troba- 
va enel mezzo del caminn di nostra vitax, en expressió de Dante Alighieri, i 
era al cim de la seva maduresa personal i carrera artística. En aquests dies 
exuberants del tombant del segle, i atret per l'encant dels ex-libris artístics 
plens de simbolisme que havia descobert en el seus viatges a Londres, n'ha- 
via dibuixat un bon grapat, alguns a nom d'ell mateix, pràctica habitual entre 
els artistes de l'ex-libris. 


De la producció d'ex-libris d'aquest temps n'hi ha un que crida l'atenció 
per la significació que transporta la seva iconografia. Es tracta d'un dibuix, no 
un gravat calcogràfic elaborat com tenia per costum fer. És un estilitzat dibuix 
a ploma resolt en format vertical i reproduit en un fotogravat que data del 
1900. En aquest dibuix es veu una figura femenina de cara que alça els bra- 
ços tocant un recipient de vidre, si se'n pot dir així, perquè més aviat sembla 
que l'estigui abraçant per rebre els efluvis que emanen d'aquest gresol de 
vidre en el qual es transparenten unes flors al fons del vas escalfat per una 
flama puixant. 


En aquest ex-libris, l'Art, que aquí escriurem amb majúscula com hau- 
ria fet el mateix Riquer, està representat per la dama que, en la seva cuina 


particular i a través de la retorta sobre el foc de la inspiració, transforma les 
flors, imatge de la Natura, en una obra artística de la qual emana una aura 
que s'expandeix i s'enlaira. El vas o atanor que veiem dibuixat es refereix al 
cervell de les idees de l'artista o al calze del seu cor2 Sens dubte són les dues 
coses foses en el mateix gresol. 


Cal dir que tot artista té molt d'alquimista mental i coral al mateix temps 
en tant que transformador de la realitat a través de la seva Sal o inspiració 
que, està clar, se sustenta en el talent i en el treball. Hi ha una gran semblan- 
ça entre el procés alquímic i l'acte creatiu. L'acte creatiu, que s'assembla a un 
embaràs o incubació, el podem visualitzar en la imatge d'un atanor. Mitjan- 
çant la cocció al foc dels elements de la natura, és en el ventre-atanor on té 
lloc la metamorfosi d'aquests elements que en aquest ex-libris d'Alexandre 
de Riquer estan simbolitzats per les flors en el seu punt d'escalf, o de passió 
i entusiasme creatiu. 


Es miri com es miri, l'acte creatiu té molt de femení, de la mateixa ma- 
nera que l'artista, o almenys els artistes de la genealogia simbolista d'Alexan- 
dre de Riquer, té tant de místic com de polític, ja que amb gosadia espiritual 
i social, l'artista remou les aigues quietes, estancades, del món que troba per 
tal de regenerar-les i, si té prou talent artístic, embellir-les. Per aquesta raó 
sempre és vist, o molt sovint, com un rebel, un subversiu. John Rushin, el vell 
prerafaelita que tan va admirar Alexandre de Riquer, deia que l'Artista, i ho 
escrivia en majúscula, sempre es crebel-lava contra l'entumiment estàticx. 

